CELEX: 
Language: bg
Date: 2021-05-28 00:00:00
Title: РЕГЛАМЕНТ (ЕС) .../... НА КОМИСИЯТА за изменение на Регламент (ЕО) № 2003/2003 на Европейския парламент и на Съвета относно торовете с цел включване на нов вид ЕО тор в приложение I

РЕГЛАМЕНТ (ЕС) .../... НА КОМИСИЯТА
            
            
               от 28.5.2021 година
            
            
               за изменение на Регламент (ЕО) № 2003/2003 на Европейския парламент и на Съвета относно торовете с цел включване на нов вид ЕО тор в приложение I 
               
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕО) № 2003/2003 на Европейския парламент и на Съвета от 13 октомври 2003 г. относно торовете
                  1
               , и по-специално член 31, параграф 1 от него,
            
            
            
               като има предвид, че:
            
            
               (1)Производител на воден разтвор на калиев формат подаде чрез шведските органи искане до Комисията за включване на това вещество като нов вид тор в приложение I към Регламент (ЕО) № 2003/2003. Водният разтвор на калиев формат беше разработен, за да се осигури по-добро абсорбиране на калия от листата на растенията, които – като плодовете и зеленчуците – имат голяма потребност от този първичен хранителен елемент.
            
            
               (2)Водният разтвор на калиев формат, описан в приложение I към настоящия регламент, отговаря на изискванията, посочени в член 14 от Регламент (ЕО) № 2003/2003. Поради това той следва да бъде включен в списъка на видовете ЕО торове в приложение I към посочения регламент.
            
            
               (3)Поради това Регламент (ЕО) № 2003/2003 следва да бъде съответно изменен.
            
            
               (4)Мерките, предвидени в настоящия регламент, са в съответствие със становището на Комитета, създаден съгласно член 32 от Регламент (ЕО) № 2003/2003,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Приложение I към Регламент (ЕО) № 2003/2003 се изменя в съответствие с приложението към настоящия регламент.
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
         
         
            
               Съставено в Брюксел на 28.5.2021 година.
            
            
               
                     За Комисията
               
               
                     Председател
                     Ursula VON DER LEYEN
               
            
         
         
            
                  
                     (1)
                  
                        ОВ L 304, 21.11.2003 г., стр.1.
               
            
      
    ---documentbreak--- 
      
         
         
            
               ПРИЛОЖЕНИЕ
            
            
               Приложение I към Регламент (ЕО) № 2003/2003 се изменя, както следва:
            
            
            
               В таблицата в раздел В.1 след вписване 7 се добавя следното вписване:
            
            
            
                     
                        „8
                     
                  
                  
                     
                        Воден разтвор на калиев формат
                     
                  
                  
                     
                        Продукт, получен чрез реакция между калиев хидроксид, формалдехид, бутиралдехид и мравчена киселина, последвана от разделяне и изпаряване 
                     
                  
                  
                     
                         50 % калиев формат  
                     
                     
                        28 % К2O 
                     
                     
                        Калий, изразен като водоразтворим K2O.  
                     
                     
                        27 % формат
                     
                  
                  
                     
                  
                  
                     
                        Водоразтворим калиев оксид“